CELEX: C2007/042/08
Language: da
Date: 2007-02-24 00:00:00
Title: Sag C-208/05: Domstolens dom (Tredje Afdeling) af 11. januar 2007 — Innovative Technology Center GmbH (ITC) mod Bundesagentur für Arbeit (anmodning om præjudiciel afgørelse fra Sozialgericht Berlin — Tyskland) (Arbejdskraftens frie bevægelighed — fri udveksling af tjenesteydelser — nationale bestemmelser — medlemsstatens betaling af formidlingsvederlag til en privat arbejdsformidling — beskæftigelse omfattet af den lovbestemte sociale sikringsordning i medlemsstaten — begrænsning — begrundelse — proportionalitet)

24.2.2007   
            
            
               DA
            
            
               Den Europæiske Unions Tidende
            
            
               C 42/5
            
         Domstolens dom (Tredje Afdeling) af 11. januar 2007 — Innovative Technology Center GmbH (ITC) mod Bundesagentur für Arbeit (anmodning om præjudiciel afgørelse fra Sozialgericht Berlin — Tyskland)
   (Sag C-208/05) (1)
   
   (Arbejdskraftens frie bevægelighed - fri udveksling af tjenesteydelser - nationale bestemmelser - medlemsstatens betaling af formidlingsvederlag til en privat arbejdsformidling - beskæftigelse omfattet af den lovbestemte sociale sikringsordning i medlemsstaten - begrænsning - begrundelse - proportionalitet)
   (2007/C 42/08)
   Processprog: tysk
   Den forelæggende ret
   Sozialgericht Berlin
   Parter i hovedsagen
   
      Sagsøger: Innovative Technology Center GmbH (ITC)
   
      Sagsøgt: Bundesagentur für Arbeit
   Sagens genstand
   Anmodning om præjudiciel afgørelse — Sozialgericht Berlin — fortolkning af EF-traktatens artikel 18, 39, 49, 50 og 87 samt af artikel 3 og 7 i Rådets forordning (EØF) nr. 1612/68 af 15. oktober 1968 om arbejdskraftens frie bevægelighed inden for Fællesskabet (EFT 1968 II, s. 477) — national lovgivning der indfører støtte til private selskaber, der driver virksomhed med arbejdsformidling, i tilfælde af den arbejdssøgendes indgåelse af en arbejdsaftale, der er omfattet af den lovbestemte socialforsikring — udelukket i tilfælde af indgåelse af en arbejdsaftale med en arbejdsgiver etableret i en anden medlemsstat
   Konklusion
   
               1)
            
            
               Artikel 39 EF, 49 EF og 50 EF er til hinder for nationale bestemmelser som § 421g, stk. 1, andet punktum, i SGB III, der fastsætter, at en medlemsstats udbetaling til en privat arbejdsformidling af det formidlingsvederlag, som en arbejdssøgende skal erlægge for formidlingen, er betinget af, at den beskæftigelse, som formidleren har fundet, er omfattet af den lovbestemte socialforsikring på denne medlemsstats område.
            
         
               2)
            
            
               Det tilkommer den nationale retsinstans, under fuld udnyttelse af det skøn, den råder over i henhold til national ret, at fortolke og anvende de gældende nationale bestemmelser i overensstemmelse med fællesskabsretten, og hvis en sådan overensstemmende anvendelse ikke er mulig, har den nationale retsinstans for så vidt angår bestemmelser i EF-traktaten, der skaber rettigheder for private, som de kan gøre gældende ved domstolene, og som domstolene skal beskytte, pligt til at undlade at anvende enhver modstridende bestemmelse i national lov.
            
         
      (1)  EUT C 171 af 9.7.2005.